Ara Pacis Augustæ. 91 
ning, men af helt igennem gaaende Marmorblokke.  Pilastre 
med korinthiske Kapitæler smykke Hjørnerne og Indgangen, 
ligesom de ogsaa dele Bagvæggen baade udvendig og ind- 
vendig i et Midtparti og to Sidepartier. Med Undtagelse af 
disse Pilastre er den indvendige Dekoration ellers ret beskeden. 
Den øverste Del af Væggen smykkes med Frugtguirlander, saa- 
ledes som vi kender dem bl. a. fra Huset paa Palatinerbjerget, 
ophængte imellem Bukranier, og med Offerskaale imellem. 
Paa den nederste Del, der adskilles fra hin ved et Mæander- 
baand, er Fladén kun afbrudt ved lodrette fordybede Striber, 
et ældgammelt Motiv, som vi endog kunne føre tilbage til 
Ægypten og Etrurien (Petersen S. 42 f.) Ydersiden er pragt- 
fuldere dekoreret. Saa vel Pilastrene som den nederste Halv- 
del af Muren fyldes med Planteslyngninger, ligesaa rige og 
skønne som de, vi beundre hos Renaissancetidens Kunstnere. 
Petersen har gengivet dem dels i Tegning dels i Fotografi. 
Et af Felterne, der er kommet til England, udmærker sig ved 
at en Svane, der rigtignok drejer sit Hoved paa en urimelig 
Maade, og et Par andre Fugle ere anbragte imellem Plante- 
slyngningerne (Petersen S. 28). Det har formodentlig været 
Midtstykket paa den ene Side. 
Hovedinteressen knytter sig imidlertid til de figurlige Frem- 
stillinger paa Væggens øvre Halvdel, Frisen, som man kalder 
det. Her fremstilles et højtideligt Optog paa Vejen til Altret 
for at hædre Guddommen, et ogsåa paa andre romerske Monu- 
menter behandlet Emne (f. Eks. Baumeister, Denkmåler des 
klassischen Alterthums I 3. 1713, Nr. 1799). Man har sammen- 
lignet det med Frisen paa Påarthenon, men der er rigtig nok 
stor Forskel. Parthenons Frise er for det første 4 Gange saa 
lang som det augusteiske Alters, og kan allerede derved give 
et rigere og mangfoldigere Billede, hvad der var Brug for, 
naar det gjaldt om at lade den blomstrende Fristads Befolk- 
ning optræde i al sin Glans. Paa det romerske Alter have 
vi hverken de unge Piger med de kostbare Libationskar — et 
a 
